樂溫縣

樂溫縣，是唐代、宋代、元代涪州所屬的一個縣，在今之重慶市長壽區，武德二年（619年）析巴縣地置，隸南潾州，武德九年（626年）屬涪州。開元二十二年（734年）省永安縣入樂溫縣『涪州涪陵郡，下。武德元年以渝州之涪陵鎮置。土貢：麩金、文刀、獠布、蠟。戶九千四百，口四萬四千七百二十二。縣五。涪陵縣，中下。武德二年置，幷置武龍縣。又析涪陵縣、巴縣地置永安縣。開元二十二年省永安縣入樂溫縣。賓化縣，下。本隆化縣，貞觀十一年置，先天元年更名。武龍縣，中下。樂溫，中下。武德二年析巴縣地置，隸南潾州，九年來屬。溫山縣。下。本隸南潾州，後來屬。』。《新唐書》卷四十志第三十地理四山南道東道採訪使涪州涪陵郡。宋代仍屬涪州『涪州，下，涪陵郡，軍事。熙寧三年，廢溫山縣為鎮。大觀四年，廢白馬砦。咸淳二年，移治三台山。元豐戶一萬八千四百四十八。貢絹。縣三：涪陵，下。有白馬鹽場。樂溫，下。武龍。下。宣和元年，改武龍縣為枳縣。紹興元年依舊。』。《宋史》卷八十九志第四十二地理五夔州路涪州。元至元二十年（1283年）併入涪州『涪州，下。唐改為涪陵郡，又改涪州。宋因之。元至元二十年，併涪陵、樂溫二縣入焉。領一縣：武龍。下』。《元史》卷六十志第十二地理三四川等處行中書省重慶路。
註釋

Category:唐朝縣份
Category:宋朝縣份
Category:元朝縣份
Category:重慶古代縣份